Slovenská urbanistická škola

Slovenská urbanistická škola predstavuje názorovú jednotu myslenia v oblasti urbanizmu, priestorovotvorby a vzťahu krajiny a mesta. Medzi hlavných predstaviteľov patria: Emanuel Hruška, Tibor Alexy, Ján Kavan a Filip Trnkus. Od roku 1948 vychovali veľa architektov a urbanistov, ktorí svojimi počinmi ovplyvňovali formovanie slovenských miest a kvalitu obytné prostredia ľudí.

Časový údaj spoločného pôsobenia uvedenej štvorice nie je presný, môže začínať až rokom 1962, keď nastúpil na katedru F. Trnkus. Historicky prvým asistentom E. Hrušku (prof. od 1950) bol R.Šteis (1950-1), po ňom M.Kodoň (od 1952), T.Alexy (od 1955) a J.Kavan (od 1959).   

 Založenie – 1948 
Zakladateľom Slovenskej urbanistickej školy bol Emanuel Hruška, ktorý položil základy tvorby miest v slovenskom prostredí úzko spätím s výraznou krajinou.

 Prvé oslabenie – 1975 
Prvé oslabenie hutnej názorovej školy sa udialo v roku 1975, kedy bol Emanuel Hruška vyhodený z katedry, ktorú sám založil (podobný osud postihol aj iných profesorov, ktorí založili školu architektúry na Slovensku). V tých časoch bol vedúcim katedry doc. Ing. arch. Rudolf Šteis, CSc (1974 – 1976).

Informácia nezodpovedá skutočnosti. E.Hruška (narodený 6.01.1906) na rozdiel od niektorých iných v tom období (J.Lacko...) nebol zo školy vyhodený. Začiatkom roka 1971 v súvislosti s vekom 65 rokov zo zákona ukončil pracovný pomer, ministerstvom predĺžený do 30.6.1971. Potom nastúpil na dôchodok. Vedúcim katedry bol vtedy prof. Svetlík. R.Šteis prišiel na katedru v r.1973 ako asistent keď bol nútený opustiť stoličku riaditeľa Urbionu a vedúcim katedry sa stal od 1.1.1975. Počas jeho pôsobenia prof. Hruška, ktorý sa vrátil do Prahy, viackrát katedru navštívil a prijal aj pozvanie katedry na oslavu svojho životného jubilea. Fotografie v kronike ústavu svedčia o vzájomnej priateľskej atmosfére (pozri https://www.archinfo.sk/ludia/architekt-alebo-student-architektury/prof-akad-arch-ing-arch-dr-techn-emanuel-hruska-drsc.html

 Naberanie na silách – 1968 až 2003 
Druhá generácia urbanistov presahujúcich hranice Slovenska, ktorá rozvíjala bádavé myslenie a odkaz Emanuela Hrušku, pokračovala v snažení ktoré začal Hruška a prekonali možné oslabenie svojou svedomitou, vysoko odbornou a vedeckou prácou uznanou aj v zahraničí. Druhú generáciu reprezentovali profesori Tibor Alexy, Ján Kavan a Filip Trnkus. Práve oni sa zasadali za to, aby v normalizačných časoch a po roku 1989 pretrvala bádavá kontinuita a naznačené problémy či oblasti sa rozvinuli do urbanistických teórií a princípov. Svoje snaženie podčiarkli keď:

 v rokoch 1988 až 1990 sa stal vedúcím Katedry urbanizmu a územného plánovania FA STU prof. Tibor Alexy.
 roku 1990 došlo k významnému kroku. Vznikla Katedra urbanisticko-architektonických súborov. Zasadil sa o to prorektor STU prof. Filip Trnkus.
 V skutočnosti išlo o rozdelenie pôvodnej Katedry urbanizmu a územného plánovania, ktorú založil E.Hruška a ktorú viedol v r.1986-90 prof. T. Alexy, na tri katedry: okrem KUAS vznikli Katedra tvorby sídiel (ved. D.Kaliská) a Katedra krajinnej a parkovej architektúry (ved. P.Gál). Vznik novej štruktúry 17-katedier na FA inicioval akademickou obcou novozvolený dekan R.Špaček a schvaľoval ju akademický senát fakulty, rektorát nemal v tejto veci absolútne žiadne kompetencie.
 nasledovali úspešné roky (1990 – 2003) pre Slovenskú urbanistickú školu. Rozvíjala metodika výuky architekta-urbanistu, pracovalo sa na teóriách a princípoch, ktoré boli vydané v záverečných publikáciách k vedecko-výskumným úlohám a grantom.

Vedúcimi katedry boli postupne: myslí sa KUAS

1990 až 1993 – Tibor Alexy
1993 až 1995 – Ján Kavan
1996 až 2003 – Filip Trnkus

 Druhé oslabenie – 2003 
Za dekana – prof. Ing. arch. Peter Gál, PhD. (2002 až 2006) sa v roku 2003 zrušila Katedra urbanisticko-architektonických súborov a vytvoril sa široko koncipovaný medziodborový Ústav urbanizmu, ktorého vedúcim sa stal prof. Ing. arch. Maroš Finka, PhD. Na základe situácie a pomerov sa rozhodol opustiť FA STU Filip Trnkus ako posledný z predstaviteľov Slovenskej urbanistickej školy.

Prof. Gál, syn profesora Pavla Gála zakladateľa geodézie na SVŠT, bol diplomantom prof. Belluša. S prof. Hruškom a T.Alexym je spoluautorom štúdie na MPR Bratislava. 

Rozdrobená štruktúra 17-katedier sa v zmenených podmienkach financovania vysokého školstva ukázala veľmi neefektívna. Katedra UAS zrušená nebola, ale všetky tri urbanistické katedry boli diskusii a odsúhlasení v akademickom senáte zlúčené opäť do jednej ako za čias Hrušku, Svetlíka, Šteisa a Alexyho. Podobne boli zlúčené aj ďalšie iné katedry fakulty na počet 8.  

      Prof. F. Trnkus (nar.1938) dovŕšil v r.2003 vek 65 rokov a odišiel do dôchodku, podobne ako pred ním J.Kavan a T.Alexy. Žiaľ, vtedajšia legislatíva umožňovala v takom prípade pokračovanie len na dva roky v nedôstojnom zaradení asistent alebo vedecký pracovník (tak bol zaradený T.Alexy na KUAS za vedenia F.Trnkusa) a ešte neumožňovala udeliť titul emeritný profesor, ktorý by si určite všetci zaslúžili.

       Skončila sa jedna etapa spojená s pôsobením významných osobností, ale urbanistická škola na FAD STU tým určite neskončila.
 Tretie oslabenie – 2008 
Kedy vzniká na FA STU samostatný Ústav urbanizmu a územného plánovania. Vedúci ústavu je prof. Ing. arch. Bohumil Kováč, PhD ašpirant prof. R. Šteisa, ktorý sa zasadil o prvé oslabenie. V tomto období sa zámerne pozmenili alebo plne vynechali z učebných osnov predmety, ktoré Slovenská urbanistická škola rozvíjala a prikladala im vo vzdelávaní a formovaní architekta vysoký význam (išlo hlavne o hodnoty vzťahujúce sa ku kvalite prostredia). Týkalo sa to predmetov – Vývoj stavby miest, Urbanistická rekonštrukcia – Tibor Alexy (rekonštrukcie sídel, vývoj a premena urbanistickej štruktúry), Zonálne štruktúry – Ján Kavan (problematika mestských centier a funkčno-prevádzkových koncepcií, miera polyfunkčnosti) a Urbanistická kompozícia – Filip Trnkus (problematika priestorovotvorby s praktickým dosahom na tvorbu, obsahová a výrazová estetická interpretácia, metodika hodnotenia indikátorov kvality obrazových scenérií urbanistických priestorov).

Pre úplnosť faktov : predsedom habilitačnej komisie B.Kováča bol T.Alexy a predsedom jeho inauguračnej komisie F. Trnkus, oponentom o.i. dekan viedenskej FA prof. K. Semsroth.. 

Uvedené predmety nezanikli : Vývoj stavby miest prednášal od r. 1987 až do 2023 P. Vodrážka, Urbanistická kompozícia sa pod názvom Kompozícia II vyučuje dodnes, Zonálne štruktúry pod názvom Urbanizmus I prednášal ešte J.Kavan a vyučuje sa dodnes. Problematika rekonštrukcie sídiel ako pôvodne výberového predmetu je súčasťou povinného predmetu Urbanizmus II. Pojmy zonálne, sídelné a regionálne štruktúry zaviedol ešte prof. Šteis, zmeny názvov predmetov vznikli ešte pred vznikom ústavu, ale ukázali sa pre medzinárodnú akreditáciu terminologicky nekompatibilné, preto boli zmenené ale nie vyčiarknuté.  


 Oživenie bádavej kontinuity myslenia – 2014 
Pri príležitosti prípravy výstavy: 3 Profesori Architekti – Urbanisti Prof. Ing. arch. Tibor ALEXY, DrSc., Prof. Ing. arch. Ján KAVAN, PhD., Prof. Ing. arch. Filip TRNKUS, PhD. Vystavujú výber z diela (1965 – 1995) s prof. F. Trnkusom nadviazali spoluprácu architekti – urbanisti Nikola Winková a Igor Hianik. Pri príležitosti 111. výročia narodenia Profesora Emanuela Hrušku z vďaky svojmu učiteľovi načrtli koncepciu výstavu jeho celoživotného diela traja profesori T. Alexy, J. Kavan a F. Trnkus. Výstavu zrealizovali 1/2017 Igor Hianik a Nikola Winková pod IN ARCHITEKTI, s.r.o. v galérii Umelka. Výstava bola jedinečná svojho druhu na Slovensku a to vďaka viac ako dvojgeneračnému tímu, ktorý sa snaží o udržanie kontinuity myšlienok Prof. E. Hrušku. Toto spojenie začalo ďalšiu etapu Slovenskej urbanistickej školy.

 Zdroje 
 archív STU, osobné spisy E.Hruška, R.Šteis, 
 Profesori STU 1937 - 2007, vyd. SPEKTRUM STU, ISBN 978-80-227-4919-0
 Bencová, J., Hianik, I., Winková, N.: Emanuel Hruška a Slovenská urbanistická škola – Výber z celoživotného diela optikou troch profesorov architektov urbanistov. SPEKTRUM STU, 1/2017, Bratislava, náklad 55 ks, ISBN 9788022746625
 Hianik, I., Winková, N.: 3 Profesori Architekti – Urbanisti Prof. Ing. arch. Tibor ALEXY, DrSc., Prof. Ing. arch. Ján KAVAN, PhD., Prof. Ing. arch. Filip TRNKUS, PhD. Vystavujú výber z diela (1965 – 1995), 2014, Bratislava – katalóg z výstavy
 Gürtler, I.: Výstava – pocta Emanuelovi Hruškovi, in Projekt 1/2017, s. 54 až 57, Spektrum 2017.
 Kováč, B.: Emanuel Hruška a Slovenská urbanistická škola, In Arch 3/2017, EuroStav 2017
 https://www.fa.stuba.sk/buxus/docs//uu/dokum/historia_uuup.pdf
 https://www.fa.stuba.sk/buxus/docs//uu/dokum/archvzdel_hist.pdf
 https://www.fa.stuba.sk/buxus/docs//uu/dokum/zoznam_absolventov.pdf
 https://www.fa.stuba.sk/buxus/docs//uu/dokum/zamestnanci_hist.pdf
 http://www.stavebnictvoabyvanie.sk/stavebnictvo/architektura/2919-minulost-i-buducnost-architektury-v-umelke
 https://www.archinfo.sk/diskusia/emanuel-hruska-a-slovenska-urbanisticka-skola.html
 https://vimeo.com/200693261
 http://vedanadosah.cvtisr.sk/podujatia/3033/vystava-e-hruska-a-slovenska-urbanisticka-skola
 https://soundcloud.com/igor-junior-hianik/emanuel-hruska-a-slovenska-urbanisticka-skola-radiodevin
 http://www.stavebnictvoabyvanie.sk/stavebnictvo/architektura/2919-minulost-i-buducnost-architektury-v-umelke
 https://zurnal.pravda.sk/spolocnost/clanok/446294-najmodernejsia-technologia-pre-navrh-miest-pochadza-zo-slovenska/

Kategória:Urbanizmus
Kategória:Architektúra na Slovensku